cyanic-selkie/wikianc huggingface dataset:
ஜின்ஜர் பியர்
ஜின்ஜர் பியர், இஞ்சி, சர்க்கரை (இலங்கைத் தமிழ்: சீனி) போன்றவற்றைக் கொண்டு உற்பத்தி செய்யப்படும் பானமாகும். இதன் உற்பத்தி இங்கிலாந்தில் 1700 களில் ஆரம்பிக்கப் பட்டு 1900 களில் பரவலானது. இதன் உண்மையான உற்பத்தியில் இஞ்சி, சர்க்கரை, நீர் ஆகியவற்றுடன் ஒரு வகை ஜெலட்டினால் ஆன பொருளும் சேர்க்கப்படும்.
இன்றைய ஜின்ஜர் பியரில் சாராயம் கிடையாது. இது அதிக அழுத்தத்தில் கார்பன்டைஆக்சைடு சேர்து அழுத்தி விற்கப்படும்.
பகுப்பு:பானங்கள்
டி. வி. சந்திரசேகரப்பா
'''டி. வி. சந்திரசேகரப்பா''' (பிறப்பு - ஏப்ரல் 2, 1934, நல்குடுர், ஷிமோகா மாவட்டம், கர்நாடகம்) என்பவர் இந்தியாவின் கர்நாடக மாநிலத்தில் உள்ள ஷிமோகா மக்களவை தொகுதியிலிருந்து 5 வது மக்களவைக்கு  உறுப்பினராக தோ்ந்தெடுக்கப்பட்டிருந்தாா்.
மேலும் இவா் ஷிமோகாவிலுள்ள தாவணகெரே மக்களவைத் தொகுதியில் இருந்து 7 வது, 8 வது மற்றும் 9 வது மக்களவைக்கு தேர்ந்தெடுக்கப்பட்டார்.
குறிப்புகள்
பகுப்பு:1934 பிறப்புகள் பகுப்பு:5வது மக்களவை உறுப்பினர்கள் பகுப்பு:7வது மக்களவை உறுப்பினர்கள் பகுப்பு:8வது மக்களவை உறுப்பினர்கள் பகுப்பு:9வது மக்களவை உறுப்பினர்கள் பகுப்பு:கர்நாடக அரசியல்வாதிகள் பகுப்பு:வாழும் நபர்கள் பகுப்பு:சிவமொக்கா மாவட்ட நபர்கள் பகுப்பு:தாவணகெரே மாவட்ட நபர்கள்
சிவமணி
சிவமணி (பிறப்பு: 1 திசம்பர் 1959), அவரது மேடைப் பெயரான டிரம்சு சிவமணி என பொதுவாக அறியப்படுவார். ஒரு இந்திய நூதன முரசு அவர் டிரம்சு உட்பட பல கருவிகளை வசிப்பார் குறிப்பாக முரசு, உடுக்கை, கடம் மற்றும் கஞ்சிரா. சென்னை சூப்பர் கிங்ஸ் அணிக்காக 2008 மற்றும் 2010 ஆம் ஆண்டுகளில் ஐபிஎல் துடுப்பாட்டத்தின் போது டிரம்சு வாசித்தார். ஏ.ஆர்.ரகுமான் இசைகளில் இவர் முன்னணி டிரம்சு வாசிப்பளர், இவர்கள் குழந்தை பருவத்திலிருந்தே நெருங்கிய நண்பர்கள். 2019 ஆம் ஆண்டில், அவருக்கு பத்மசிறீ விருது கிடைத்தது. .
தொழில்
சிவமணி சென்னை யில் உள்ள டிரம்சு வாசிப்பவர், இவர் தனது ஏழு வயதில் டிரம்சு வாசிக்க தொடங்கினார். எம்.எஸ்.விஸ்வநாதன், இளையராஜா, ஏ.ஆர்.ரகுமான் மற்றும் பலருடன் இணைந்து பணிசெய்துள்ளார். 1990 ஆம் ஆண்டில், மும்பையின் ரங் பவனில் பில்லி கோபனுடன் மேடையை பகிர்ந்து கொண்டார். எஸ்.பி.பாலசுப்பிரமணியம் தனது குரு என்று அவர் தெரிவித்துள்ளார்.
விருதுகள்
2009 ஆம் ஆண்டு கலைத்துறையில் உயரிய விருதான தமிழக அரசால் சிவமணிக்கு 'கலைமணி' விருது வழங்கப்பட்டது.
2019 ஆம் ஆண்டு சிவமணிக்கு "பத்மசிறீ" விருது இந்திய அரசு வழங்கியது.
ஆல்பங்கள்
thumb|269x269px
பென்ஞமின் சீசர்
பென்ஞமின் சீசர் (Benjamin Caesar, பிறப்பு: மார்ச்சு 12 1797, இறப்பு: பிப்ரவரி 11 1867), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 11 முதல்தர துடுப்பாட்டப் போட்டிகளில் கலந்து கொண்டுள்ளார். 1824-1830 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
பென்ஞமின் சீசர் - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி அக்டோபர் 17 2011.
அரசு மருத்துவக் கல்லூரி, இராமநாதபுரம்
அரசு மருத்துவக் கல்லூரி, இராமநாதபுரம் (Government Medical College, Ramanathapuram) என்பது தமிழ்நாட்டின் இராமநாதபுரம் மாவட்டத்தில் புதிதாக 2021-2022 கல்வி ஆண்டு முதல் செயல்படும் அரசு மருத்துவக் கல்லூரி ஆகும். இராமநாதபுரம் மாவட்டத்தில் அரசு மருத்துவக் கல்லூரி துவங்கிட சுமார் 455 கோடி செலவில் பணிகள் துவங்கி நடைபெற்று வந்தன. இராமநாதபுரத்தில் செயல்பட்டு வரும் மாவட்ட அரசு மருத்துவமனை வளாகத்தில் மருத்துவக் கல்லூரிக்கான கட்டிடமும், இராமநாதபுரம் ஆட்சித்தலைவர் அலுவலக வளாகத்தில் மருத்துவ கல்லூரி நிர்வாக கட்டிடம் மற்றும் மாணவ, மாணவியர் விடுதி கட்டிடமும் கட்டப்பட்டது. இதன் பணிகள் முடிவடைந்தை அடுத்து இக்கல்லூரிக்கு தேசிய மருத்துவ ஆணையம் மாணவர் சேர்க்கைக்கு அனுமதி வழங்கியது. இந்நிலையில் சனவரி 12, 2022 அன்று இந்தியப் பிரதமர் நரேந்திர மோதி காணொலி காட்சிமூலம் இக்கல்லூரியினைத் திறந்து வைக்கின்றார். நடப்பு கல்வியாண்டு முதல் இளநிலை மருத்துவ மாணவர் சேர்க்கை நீட் தேர்வு மூலம் நடைபெறுகிறது. 100 மாணவர் வீதம் சேர்த்துக்கொள்ளப்படுவர்.
மேற்கோள்கள்
பகுப்பு:இராமநாதபுரம் மாவட்ட பல்கலைக்கழகங்களும் கல்லூரிகளும் பகுப்பு:தமிழ்நாட்டு மருத்துவக் கல்லூரிகள்
செசுபுரோனைட்டு
செசுபுரோனைட்டு (Cesbronite) என்பது Cu3Te6+O4(OH)4 (IMA 17-C) என்ற மூலக்கூற்று வாய்ப்பாட்டால் விவரிக்கப்படும் ஒரு கனிமமாகும். தாமிர-தெலூரியம் ஆக்சி உப்பு என்று இது வகைப்படுத்தப்படுகிறது. பச்சை நிறத்தில் காணப்படும் செசுபுரோனைட்டு கனிமத்தின் படிகங்கள் செஞ்சாய்சதுர இரட்டைக்கூர்நுனி வடிவத்தில் படிகமாகியுள்ளன. செசுபுரோனைட்டு கனிமத்தின் மோவின் அளவுகோல் கடினத்தன்மை மதிப்பு 3 என மதிப்பிடப்பட்டுள்ளது. 1938 ஆம் ஆண்டில் பிறந்த பிரெஞ்சு கனிமவியலாளரான பேபியன் செசுபுரோன் நினைவாக கனிமத்திற்கு இப் பெயரிடப்பட்டது.
தோற்றம்
மெக்சிகோ நாட்டின் சொனோரா மாகாணத்திலுள்ள பாம்போலிட்டா சுரங்கத்தில் முதன்முதலில் செசுபுரோனைட்டு கண்டறியப்பட்டது. அமெரிக்காவின் கோச்சைசு மாகாண டாம்சுடோன் மாவட்டம், அரிசோனா, கிழக்கு டிண்டிக் மலைகள், யுவாப் மாகாணம், யூட்டா போன்ற பிற பகுதிகளிலும் செசுபுரோனைட்டு கிடைக்கிறது. பெரும்பாலும் எலக்ட்ரம் எனப்படும் தங்கத்தின் கலப்புலோகம், டெய்னியைட்டு, காரல்பிரைசைட்டு, சோகோம்கேட்லைட்டு, உடாகைட்டு, லெய்சிங்கைட்டு, யென்செனைட்டு, ஏமடைட்டு போன்ற கனிமங்களும் சேர்ந்து இயற்கையில் செசுபுரோனைட்டு காணப்படுகிறது
மேற்கோள்கள்
பகுப்பு:தாமிரம்(I) கனிமங்கள் பகுப்பு:நேர்ச்சாய்சதுரக் கனிமங்கள் பகுப்பு:ஆக்சைடு கனிமங்கள்
சூரியச் சுழற்சி 20
சூரியச் சுழற்சி 20 (Solar cycle 20) என்பது 1755 ஆம் ஆண்டிற்குப் பின்னர் சூரியனின் மேற்பரப்பில் உள்ள சூரியப் புள்ளிகளின் செயற்பாட்டை விரிவாகப் பதிவு செய்யத் தொடங்கியபிறகு வகைப்படுத்தப்பட்ட இருபதாவது சூரியச் சுழற்சியாகும். இச்சுழற்சி 1964 ஆம் ஆண்டு அக்டோபர் மாதம் தொடங்கி 1976 ஆம் ஆண்டு சூன் மாதம் வரையில் 11.7 ஆண்டுகளுக்கு நீடித்ததது. பனிரெண்டு மாதங்களின் சராசரி அடிப்படையில், சூரியச் சுழற்சி 20 இன் சூரியப் புள்ளிகளின் மாதாந்திர எண்ணிக்கை அதிகப்பட்சமாக 110.6 எண்ணிக்கையும் (நவம்பர்1968) குறைந்த பட்சமாக 12.2 என்ற எண்ணிக்கையுமாக கணக்கிடப்பட்டது. மேலும், இச்சுழற்சிக் கலத்தில் தோராயமாக 272 நாட்கள் சூரியப்புள்ளிகள் எதுவும் காணப்படாமல் இருந்ததாக கணக்கிடப்பட்டது
மற்ற சூரியச் சுழற்சிகளுடன் ஒப்பிடுகையில் இச்சுழற்சியின் இறக்ககால நிலையில் (1973–1975) புவிகாந்தச் செயற்பாடுகள் வழக்கத்தைவிட உயர்வாக இருந்தன.
மேலும், இச்சுழற்சியில் கிடைக்கப்பெற்ற தகவல்கள் சூரியப் புரோட்டான் ஒழுக்குப்பாய்வு மாதிரியில் பயன்படுத்தப்பட்டன. இம்மாதிரியானது இருபத்தி ஒன்றாவது சூரியச் சுழற்சி காலத்திற்கான விண்வெளித் திட்டங்களுக்குத் திட்டமிட உதவியது
மேற்கோள்கள்
.
பகுப்பு:சூரியச் சுழற்சிகள்
லோதிகா சர்கார்
லோதிகா சர்க்கார் (Lotika Sarkar 4 ஜனவரி 1923 - 23 பிப்ரவரி 2013) ஒரு குறிப்பிடத்தக்க இந்திய பெண்ணியவாதி, சமூக சேவகர், கல்வியாளர் மற்றும் வழக்கறிஞர் ஆவார், அவர் இந்தியாவில் பெண்கள் ஆய்வு மற்றும் பெண்கள் உரிமைகள் துறையில் முன்னோடியாக இருந்தார். அவர் 1980 இல் நிறுவப்பட்ட தில்லியின் மகளிர் மேம்பாட்டு ஆய்வுகள் மையத்தின் (CWDS) நிறுவன உறுப்பினராகவும், 1982 இல் நிறுவப்பட்ட இந்திய பெண்கள் கற்றல் சங்க உறுப்பினராகவும் இருந்தார். 1951 ல் தொடங்கி, 1983 வரை தில்லி பல்கலைக்கழகத்தின் சட்ட பீடத்தில் சட்டம் கற்பித்தார், மேலும் சட்ட பீடத்தின் தலைவராகவும் இருந்தார், அதன் பிறகு அவர் இந்திய சட்ட நிறுவனத்தில் கற்பித்தார். கேம்பிரிச்சுப் பல்கலைக்கழகத்தில் பட்டம் பெற்ற முதல் இந்தியப் பெண்மணி ஆவார், பின்னர் 1951 இல் பல்கலைக்கழகத்தில் சட்டத்தில் முனைவர் பட்டம் பெற்ற முதல் பெண்மணியும் ஆனார்.
ஆரம்பகால வாழ்க்கை மற்றும் கல்வி
1923 இல் பிறந்த அவர், மேற்கு வங்கத்தில் ஒரு பிரபுத்துவ குடும்பத்தில் வளர்ந்தார், அங்கு அவரது தந்தை சர் திரென் மித்ரா இந்தியாவின் முன்னணி வழக்கறிஞராக இருந்தார்.
சர்கார் கேம்பிரிச்சின் நியூன்காம் கல்லூரியில் சட்டம் பயின்றார் மற்றும் படித்த முதல் இந்தியப் பெண் மற்றும் பின்னர் பல்கலைக்கழகத்தில் பட்டம் பெற்றார். பின்னர் அவர் கேம்பிரிச் பல்கலைக்கழகத்தில் 1951 இல் வழங்கப்பட்ட சட்டத்தில் முனைவர் பட்டம் பெற்றார். அதன் பிறகு 1960 இல், அவர் ஆர்வர்டு பல்கலைக்கழகத்தில் சர்வதேச சட்டத்தைப் படித்தார், அங்கு கல்வி பயின்ற நான்கு இந்திய மாணவர்களில் ஒருவராக இருந்தார், 1961 இல் இந்தியா திரும்பினார்.
பவுனு பவுனுதான்
பவுனு பவுனுதான் 1991 ஆம் ஆண்டு வெளிவந்த தமிழ்த் திரைப்படமாகும். பாக்கியராஜ் இயக்கிய இத்திரைப்படத்தில் பாக்கியராஜ், ரோஹிணி, குலதெய்வம் ராஜகோபால் மற்றும் பலரும் நடித்திருந்தனர். புலமைப்பித்தன், வாலி, வைரமுத்து ஆகியோர் பாடல்களை எழுதியிருந்தனர்.
மேற்கோள்கள்
பகுப்பு:1991 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:கே. பாக்யராஜ் நடித்த திரைப்படங்கள் பகுப்பு:கே.பாக்யராஜ் இயக்கிய திரைப்படங்கள்
லோதிகா சர்கார்
தொழில்
1971 ஆம் ஆண்டில், அவர் இந்தியாவில் பெண்களின் நிலை (CSWI) குழுவின் உறுப்பினரானார், அங்கு அவரது சக ஊழியர் வினா மஜும்தார், 1973 இல் உறுப்பினர் செயலாளராக சேர்ந்தார், செப்டம்பர் 1979 வரை, கவனிக்கப்படாமல் இருந்த மதுரா பாலியல் வல்லுறவு வழக்கு தொடர்பாக, தில்லி பல்கலைக்கழகத்தின் பேராசிரியர்கள் உபேந்திர பாக்சி, ரகுநாத் கேல்கர் மற்றும் சர்க்கார் மற்றும் புனேயின் வசுதா தாகம்வர் ஆகியோர் உச்சநீதிமன்றத்திற்கு ஒரு திறந்த கடிதம் எழுதி, தீர்ப்பு பற்றிய கருத்துக்கு எதிர்ப்பு தெரிவித்தனர். "திருமணத்திற்கு முந்தைய உடலுறவுக்கு எதிரான தடை மிகவும் வலுவாக உள்ளதா, இளம் பெண்களை பாலியல் பலாத்காரம் செய்ய இந்திய அரசு காவல்துறையினருக்கு உரிமம் அளிக்கிறது. " என்று அந்தக் கடிதத்தில் குறிப்பிட்டிருந்தனர். அதன்பின்னர் 1979 ஆம் ஆண்டில், இந்திய உச்ச நீதிமன்றம் ,மும்பை உயர் நீதிமன்றத்தின் தீர்ப்பினை மாற்றி அமைத்தது .மதுரா கற்பழிப்பு வழக்கு, ஒரு காவல் நிலையத்திற்குள் பதினாறு வயது சிறுமியை பாலியல் பலாத்காரம் செய்த குற்றத்திற்காக இரண்டு காவல் துறையினருக்கு தண்டனை விதிக்கப்பட்டது. பின்னர் ஜனவரி 1980 இல் அவர் கற்பழிப்புக்கு எதிரான முதல் பெண்ணியக் குழுவான "கற்பழிப்புக்கு எதிரான மன்றம்" அமைத்தார், பரவலான எதிர்ப்புகள் வந்தன, இறுதியில் இந்திய தண்டனைச் சட்டம் திருத்தப்பட்டது.
புற இணைப்புகள்
பகுப்பு:வங்காளப் பெண் அறிவியலாளர்கள் பகுப்பு:சமூக சேவகர்கள் பகுப்பு:20 ஆம் நூற்றாண்டு இந்திய வழக்கறிஞர்கள் பகுப்பு:வங்காள மக்கள் பகுப்பு:2013 இறப்புகள் பகுப்பு:1923 பிறப்புகள்
2022 உலகக்கோப்பை காற்பந்து
2022 உலகக்கோப்பை கால்பந்து அல்லது 2022 பிஃபா உலகக் கோப்பை (2022 FIFA World Cup) பன்னாட்டுக் கால்பந்து சங்கங்களின் கூட்டமைப்பு நான்காண்டுகளுக்கு ஒரு முறை நடத்துகின்ற ஒரு பன்னாட்டு காற்பந்தாட்டப் போட்டியாகும். 2022 நவம்பர் 20 முதல் திசம்பர் 18 வரை கத்தாரில் நடைபெற்ற இந்தப் போட்டித்தொடர் 22வது உலகக்கோப்பை காற்பந்துப் போட்டியாகும். அரபு நாடொன்றில் உலகக்கிண்ணம் முதன் முறையாக நடைபெற்ற நிகழ்வாகும்.
2002 ஆம் ஆண்டு தென் கொரியா, யப்பான் ஆகிய நாடுகளில் நடந்த போட்டிக்குப் பிறகு முற்றிலும் ஆசியாவில் நடைபெறும் இரண்டாவது உலகக் கோப்பையாகும். பிரான்சு 2018 இறுதிப் போட்டியில் குரோவாசியாவை 4–2 ஆக வென்று நடப்பு வாகையாளராக இப்போட்டிகளில் கலந்து கொண்டது. $220 பில்லியனுக்கும் மேலான செலவில், இதுவரை நடைபெற்ற உலகக் கோப்பைகளில் அதிக செலவில் நடத்தப்பட்ட உலகக்கோப்பைப் போட்டிகள் இதுவாகும். ஆனாலும் $8பில்லியன் மட்டுமே செலவு எனக் கத்தார் அதிகாரிகள் கூறியுள்ளனர். ஏனைய செலவுகள் 2010 இல் கத்தாருக்கு உலகக் கோப்பை வழங்கப்பட்டதிலிருந்து ஒட்டுமொத்த உள்கட்டமைப்பு மேம்பாடு தொடர்பானது எனக் கூறப்படுகிறது.
2022 போட்டிகள் 32 அணிகள் கலந்து கொண்ட கடைசிப் போட்டியாகும். ஐக்கிய அமெரிக்கா, மெக்சிகோ, கனடா ஆகிய நாடுகளில் நடைபெறவிருக்கும் 2026 போட்டிகளுக்கான களம் 48 அணிகளாக அதிகரிக்கத் திட்டமிடப்பட்டுள்ளது. கத்தாரின் வெப்பமான காலநிலையின் தீவிரத்தைத் தவிர்ப்பதற்காக, இந்த உலகக் கோப்பை நவம்பர் பிற்பகுதியில் இருந்து திசம்பர் நடுப்பகுதி வரை நடத்தப்படுகிறது. இது 29 நாட்கள் குறைக்கப்பட்ட காலக்கெடுவில் 64 போட்டிகள் கத்தாரின் ஐந்து நகரங்களில் எட்டு விளையாட்டரங்குகளில் விளையாட்டன.
கத்தார் அணி புரவல நாடு என்ற முறையில், தகுதிச் செயல்முறையால் தீர்மானிக்கப்பட்ட 30 அணிகளுடனும், நடப்பு வாகையாளர் பிரான்சுடனும் இணைந்து தமது முதல் உலகக் கோப்பை நிகழ்வில் தானாகவே நுழைந்தது. கத்தார் மூன்று குழுப் போட்டிகளிலும் தோல்வியடைந்ததன் மூலம், தங்கள் தொடக்க ஆட்டத்தில் தோல்வியடைந்த முதல் புரவல நாடாகவும், அல்லது நடத்தும் நாடு வெளியேறியது. 2010 போட்டியில் தென்னாப்பிரிக்காவிற்கு அடுத்ததாக குழுநிலையிலேயே வெளியேறிய இரண்டாவது அணியாக கத்தாரும் வெளியேறியது.
இறுதிப் போட்டியில் அர்கெந்தீனா, நடப்பு வாகையாளரான பிரான்சை மேலதிக நேரம் வரை 3–3 சமநிலையில் இருந்த நிலையில், 4–2 என தண்ட உதைகளில் வென்று மூன்றாவது தடவையாக உலகக்கோப்பையைப் பெற்றுக் கொண்டது. 1966 இறுதிப் போட்டியில் சோப் அர்சுட்டிற்குப் பின்னர் பிரெஞ்சு வீரர் கிலியான் எம்பாப்பே இறுதிப் போட்டியில் மூன்று கோல்களை அடித்த முதல் வீரராகவும், இச்சுற்றில் அதிக கோல்களை (எட்டு) எடுத்து தங்கக் காலணியைப் பெற்ற வீரராகவும் சாதனை படைத்தார். அர்கெந்தீன அணித் தலைவர் லியோனல் மெசி சுற்றின் சிறந்த ஆட்டக்காரர் என்ற விருதைப் பெற்று தங்கப் பந்தையும் பெற்றுக் கொண்டார்.
புரவல நாடு தேர்வு
2018 மற்றும் 2022 உலகக் கோப்பைகளை நடத்துவதற்கான ஏல நடைமுறை 2009 சனவரியில் தொடங்கியது, நாடுகள் தங்கள் ஆர்வத்தைப் பதிவு செய்ய 2009 பிப்ரவரி 2 வரை கால அவகாசம் கொடுக்கப்பட்டது. தொடக்கத்தில், 2018 உலகக் கோப்பைக்காக பதினொரு ஏலங்கள் பெறப்பட்டன, ஆனால் மெக்சிகோ பின்னர் விலகியது, இந்தோனேசிய கால்பந்து சங்கம் இந்தோனேசிய அரசாங்க உத்தரவாதக் கடிதத்தை சமர்ப்பிக்கத் தவறியதால், பிப்ரவரி 2010 இல் இந்தோனேசியாவின் விண்ணப்பம் நிராகரிக்கப்பட்டது.
இறுதியில், 2022 உலகக் கோப்பைக்காக ஆத்திரேலியா, சப்பான், கத்தார், தென் கொரியா, ஐக்கிய அமெரிக்கா ஆகிய ஐந்து நாடுகள் போட்டியிட்டன. 22 உறுப்பினர்களைக் கொண்ட பீஃபா நிர்வாகக் குழு 2010 திசம்பர் 2 அன்று சூரிக்கில் கூடியது. பீஃபா செயற்குழு உறுப்பினர்கள் இருவர் வாக்கெடுப்புக்கு முன் அவர்களின் வாக்குகள் தொடர்பான ஊழல் குற்றச்சாட்டுகள் தொடர்பாக இடைநீக்கம் செய்யப்பட்டனர். 2022 உலகக் கோப்பையை கத்தாரில் நடத்துவதற்கான முடிவு, "அதிக செயல்பாட்டு அபாயம்" என்று தரப்படுத்தப்பட்டமை, ஊடக வர்ணனையாளர்களிடமிருந்து விமர்சனத்தை உருவாக்கியது. பீஃபாவின் ஊழல்களின் ஒரு பகுதியாக இது பலரால் விமர்சிக்கப்பட்டது.
கத்தார் புலம்பெயர்ந்த தொழிலாளர்களை நடத்து முறை, மோசமான மனித உரிமைகள், தன்பால் ஈர்ப்பாளர், இருபால் ஈர்ப்பாளர், மருவிய பாலினத்தவர்களைத் துன்புறுத்துதல் போன்றவை உலக நாடுகளால் விமர்சிக்கப்பட்டது; கத்தாரின் தீவிரமான காலநிலை மற்றும் வலுவான கால்பந்து கலாச்சாரம் இல்லாமை ஆகியவை உரிமைகளை வழங்குவதற்கான கையூட்டு பரந்த பீஃபா ஊழலுக்கு சான்றாகும் என அமெரிக்காவின் நீதித்துறை குற்றம் சாட்டியது. இந்த நிகழ்வை புறக்கணிப்பது தொடர்பாகப் பல நாடுகள், அணிகள் மற்றும் தனிப்பட்ட வீரர்களால் திட்டமிடப்பட்டுள்ளது, அத்துடன் முன்னாள் பிஃபா தலைவர் செப் பிளாட்டர் கத்தாருக்கு நடத்தும் உரிமைகளை வழங்குவது ஒரு "தவறு" என்று கூறினார்.
வாக்குப்பதிவு முறைகள் பின்வருமாறு:
பணப் பரிசு
ஏப்ரல் 2022 இல், பிஃபா அனைத்து பங்கேற்கும் நாடுகளுக்கான பரிசுகளை அறிவித்தது. ஒவ்வொரு தகுதி பெற்ற அணியும் போட்டிக்கு முன் தயாரிப்புச் செலவுகளை ஈடுகட்ட 1.5 மில்லியன் அமெரிக்க டாலர்களைப் பெற்றன. 2022 போட்டிகளின் மொத்தப் பரிசுத் தொகை முந்தைய போட்டியின் பரிசுத் தொகையான $400 மில்லியனை விட US$40 மில்லியன் அதிகமாகும்.
தகுதிநிலை
பிஃபாவின் ஆறு கண்ட கூட்டமைப்புகள் தங்கள் சொந்தத் தகுதிப் போட்டிகளை ஏற்பாடு செய்தன. தற்போதுள்ள 211 பிஃபா உறுப்பினர் சங்கங்களும், தகுதிகாண் நிலைக்கு நுழைய தகுதி பெற்றன. போட்டியை நடத்திய கத்தார் போட்டிகளின்றி தகுதி பெற்றது. இருப்பினும், முதல் இரண்டு சுற்றுகளும் 2023 ஆசிய கால்பந்துக் கூட்டமைப்பின் ஆசியக் கோப்பைக்கான தகுதியாக செயல்பட்டதால், ஆசியக் கூட்டமைப்பு கத்தாரை ஆசிய தகுதிச் சுற்றில் பங்கேற்க கட்டாயப்படுத்தியது. கத்தார் தங்கள் குழுவில் வெற்றியாளர்களாக இறுதிக் கட்டத்தை எட்டியதால், ஐந்தாவது சிறந்த இரண்டாவது இடமான லெபனான் அதற்குப் பதிலாக முன்னேறியது. நடப்பு உலகக் கோப்பை வாகையாளரான பிரான்சும் வழக்கம் போல் தகுதிச் சுற்றுகளை கடந்து சென்றது. செயிண்ட் லூசியா தொடக்கத்தில் தகுதி-காண் சுற்றில் நுழைந்தது, ஆனால் அதன் முதல் போட்டிக்கு முன்பே அதிலிருந்து விலகியது. கோவிட்-19 தொற்றுநோய் தொடர்பான பாதுகாப்புக் காரணமாக வட கொரியா தகுதிச் சுற்றில் இருந்து விலகியது. அமெரிக்க சமோவா, சமோவா இரண்டும் ஓசியானியா சுற்றில் இருந்து முன்கூட்டியே விலகிக் கொண்டன. 2022 உங்கா தொங்கா எரிமலை வெடிப்பு, ஆழிப்பேரலை போன்றவற்றால் தொங்காவும் விலகியது. தங்கள் அணிகளில் கோவிடு தொற்றுநோய் பரவியதால், வனுவாட்டு, குக் தீவுகளும் பின்வாங்கின.
2022 உலகக்கோப்பையில் விளையாடத் தகுதி பெற்ற 32 நாடுகளில், 24 நாடுகள் 2018 போட்டியில் பங்கேற்றன. 2022 உலகக் கோப்பையில் முதற்தடவையாகப் பங்குபற்றும் ஒரே அணி கத்தார் ஆகும். 1934 இல் இத்தாலிக்குப் பிறகு நடத்தும் அணி ஒன்று தனது முதலாவது போட்டியில் பங்குபற்றுவது இது முதல் தடவையாகும். நெதர்லாந்துநெதர்லாந்து, எக்குவதோர், கானா, கமரூன், ஐக்கிய அமெரிக்கா ஆகியவை 2018 போட்டியைத் தவறவிட்ட பின்னர் இப்போது மீண்டும் போட்டிக்குத் திரும்பியுள்ளன. 36 ஆண்டுகளுக்குப் பிறகு கனடா விளையாடியது. வேல்சு 1958 இற்குப் பின்னர் முதல்முறையாக விளையாடியது.
நான்கு முறை உலக வாகையாளரும், நடப்பு ஐரோப்பிய வாகையாளருமான இத்தாலி வரலாற்றில் முதல் முறையாக இரண்டாவது தொடர்ச்சியான உலகக் கோப்பைக்கு தகுதி பெறத் தவறியது. பிஃபா உலகத் தரவரிசையில் அதிக தரவரிசையில் உள்ள அணியாக இத்தாலி மட்டுமே தகுதிபெறத் தவறிய முன்னாள் வாகையாளர் ஆகும். 1978 இல் செக்கோஸ்லோவாக்கியா, 1994 இல் டென்மார்க் மற்றும் 2006 இல் கிரீஸ் ஆகிய நாடுகளுக்குப் பிறகு, முந்தைய ஐரோப்பிய கால்பந்தாட்டப் போட்டியில் வெற்றி பெற்று, வரவிருக்கும் உலகக் கோப்பைக்கு தகுதி பெறத் தவறிய நான்காவது அணியாக இத்தாலி உள்ளது. உக்ரைன் மீதான உருசியப் படையெடுப்பின் காரணமாக முந்தைய உலகக் கோப்பையை நடத்திய உருசியா, போட்டியிலிருந்து தகுதி நீக்கம் செய்யப்பட்டது. 2015, 2016 கோப்பா அமெரிக்கா வெற்றியாளரான சிலி தொடர்ந்து இரண்டாவது முறையாக தகுதி பெறத் தவறிவிட்டது. முந்தைய மூன்று உலகக் கோப்பைகளுக்கும், கடைசி ஏழு உலகக் கோப்பைகளில் ஆறுக்கும் தகுதி பெற்றிருந்த நைசீரியா ஆப்பிரிக்கக் கூட்டமைப்பின் இறுதிச் சுற்றில் கானாவுக்கு எதிரான போட்டியில் 2022 உலகக்கோப்பைக்குத் தகுதி பெறத் தவறியது. 2018 உலகக் கோப்பைக்கு தகுதி பெற்ற எகிப்து, பனாமா, கொலம்பியா, பெரு, ஐசுலாந்து, சுவீடன் ஆகிய அணிகளும் 2022 போட்டிக்கு தகுதி பெறவில்லை.
குறிப்பு: அடைப்புக்குறிக்குள் உள்ள எண்கள் போட்டிக்கு முன் பிஃபா ஆடவர் உலகத் தரவரிசையில் இறுதி நிலைகளைக் குறிப்பிடுகின்றன.
ஆசியா (6)
ஆப்பிரிக்கா (5)
வ.ம.அ.க (4)
தென்னமெரிக்கா]] (4)
ஓசியானியா (0)
ஐரோப்பா (13)
தொடக்க நிகழ்வு
இச்சுற்றின் தொடக்க நிகழ்வு 2022 நவம்பர் 20 ஞாயிற்றுக்கிழமை அல் கோர் நகரில் உள்ள அல் பைட் விளையாட்டரங்கில் கத்தாருக்கும் எக்குவதோருக்கும் இடையேயான தொடக்க ஆட்டத்திற்கு முன்னதாக நடைபெறும். இந்நிகழ்வில் பிடிஎஸ் பாடகர் ஜுங்கூக், ஆங்கிலேயப் பாடகர் ரொபி வில்லியம்சு உட்படப் பலர் கலந்து கொள்வர். இந்நிகழ்வில் கலந்து கொள்ளவிருந்த கொலம்பியப் பாடகி சக்கீரா நிகழ்விற்கு 4 நாட்களுக்கு முன்னர் விழாவில் பங்குபற்றுவதில்லை என அறிவித்தார்.
குழுநிலை ஆட்டம்
போட்டியிடும் நாடுகள் ஒவ்வொரு குழுவிலும் நான்கு அணிகளாக எட்டு குழுக்களில் பிரிக்கப்பட்டன (குழு அ முதல் ஏ வரை). ஒவ்வொரு குழுவிலும் உள்ள அணிகள் தமக்கிடையே ஒவ்வோர் ஆட்டத்தில் தொடர் சுழல்முறையில் போட்டியிட்டு, முதலிரண்டு இடங்களில் வரும் அணிகள் வெளியேற்ற நிலைக்கு முன்னேறின.
குழு அ
கத்தார், எக்குவடோர் அணிகள் முன்னதாக மூன்று தடவைகள் தமக்கிடையே மோதியுள்ளன, கடைசியாக 2018 இல் நட்புப் போட்டியொன்றில் கத்தார் 4–3 வெற்றியைப் பெற்றது. <section begin=A1 /><section end=A1 />
செனிகல், நெதர்லாந்து அணிகள் தமக்கிடையே விளையாடும் முதலாவது போட்டி இதுவாகும். <section begin=A2 /><section end=A2 />
கத்தார், செனிகல் அணிகள் தமக்கிடையே விளையாடும் முதலாவது போட்டி இதுவாகும். <section begin=A3 /><section end=A3 />
நெதர்லாந்தும் எக்குவடோரும் தமக்கிடையே இரு தடவைகள் விளையாடியுள்ளன, கடைசியாக 2014 நட்புப் போட்டி 1–1 ஆக சமனாக முடிவடைந்தது. <section begin=A4 /><section end=A4 />
எக்குவடோர், செனிகல் ஆகிய அணிகள் முன்னதாக தமக்கிடையே இரண்டு தடவைகள் விளையாடியுள்ளன, கடைசியாக 2005 இல் நட்புப் போட்டியில் 2–1 என செனிகல் வென்றது. <section begin=A5 /><section end=A5 />
நெதர்லாந்து, கத்தார் அணிகள் தமக்கிடையே முதல் தடவையாக விளையாடுகின்றன. <section begin=A6 /><section end=A6 />
குழு ஆ
<section begin=B1 /><section end=B1 />
<section begin=B2 /><section end=B2 />
இங்கிலாந்து, ஐக்கிய அமெரிக்கா அணிகள் முன்னதாக இரு தடவைகள் உலகக்கோப்பைப் போட்டிகளில் தமக்கிடையே விளையாடியுள்ளன. 1950 போட்டியில் அமெரிக்கா 1–0 ஆக வென்றது. 2010 போட்டி 1–1 என சமமாக முடிந்தது. <section begin=B4 /><section end=B4 />
<section begin=B6 /><section end=B6 />
குழு இ
அர்கெந்தீனாவும் சவூதி அரேபியாவும் முன்னதாக நான்கு தடவைகள் தமக்கிடையே விளையாடியுள்ளன, கடைசியாக 2012 நட்புப் போட்டி 0–0 சமநிலையில் முடிந்தது. அர்கெந்தீனா தொடர்ச்சியாக 36 போட்டிகளில் தோல்வி அடையாத அணி என்ற சாதனையுடன் 2022 உலகக்கோப்பையில் களம் இறங்கியது. <section begin=C1 /><section end=C1 />
மெக்சிக்கோவும் போலந்தும் முன்னதாக எட்டுத் தடவைகள் தமக்கிடையே மோதியுள்ளன. 1978 உலக்கோப்பையில் போலந்து 3–1 வெற்றி பெற்றது. கடைசியாக 2017 நட்புப் போட்டி ஒன்றில் 1–0 வெற்றியை மெக்சிக்கோ பெற்றது. <section begin=C2 /><section end=C2 />
போலந்தும் சவூதி அரேபியாவும் முன்னதாக நான்கு தடவைகள் சந்தித்துக் கொண்டன, கடைசியாக 2006 நட்புப் போட்டியில் 2–1 ஆகப் போலந்து வென்றது. <section begin=C3 /><section end=C3 />
அர்கெந்தீனாவும் மெக்சிக்கோவும் கடந்த உலகக்கோப்பைப் போட்டிகளில் மூன்று தடவைகள் தமக்கிடையே மோதிக் கொண்டன. 1930 குழுநிலையில் 6–3 ஆகவும், 2006 16-சுற்றுப் போட்டியில் 2–1 ஆகவும், 2010 16-சுற்றில் 3–1 ஆகவும் அர்கெந்தீனா வெற்றி பெற்றது. <section begin=C4 /><section end=C4 />
போலந்தும் அர்கெந்தீனாவும் முன்னதாகத் தமக்கிடையே இரண்டு உலகக்கோப்பைப் ஆட்டங்கள் உட்பட 11 தடவைகள் விளையாடியுள்ளன. 1974 உலகக்கோப்பைக் குழுநிலைப் போட்டியில் போலந்து 3–2 ஆகவும், 1978 குழுநிலைப் போட்டியில் அர்கெந்தீனா 2–0 ஆகவும் வென்றன. <section begin=C5 /><section end=C5 />
சவூதி அரேபியாவும் மெக்சிக்கோவும் தமக்கிடையே ஐந்து தடவைகள் விளையாடியுள்ளன. கடைசியாக 1999 பிபா கூட்டமைப்புக்களின் கோப்பைப் போட்டியில் 5–1 ஆக மெக்சிக்கோ வென்றது. <section begin=C6 /><section end=C6 />
குழு ஈ
தூனிசியாவும் தென்மார்க்கும் முன்னதாக இரு தடவைகள் மோதியுள்ளன, கடைசியாக 2002 நட்புப் போட்டி ஒன்றில் 2–1 என்ற கணக்கில் டென்மார்க் வென்றது. <section begin=D1 /><section end=D1 />
ஆத்திரேலியாவும் பிரான்சும் முன்னதாக ஐந்து தடவைகள் தமக்கிடையே விளையாடியுள்ளன. 2018 உலகக்கோப்பைப் போட்டியில் பிரான்சு 2–1 வெற்றியைப் பெற்றது. 2001 கூட்டமைப்புக் கிண்ணப் போட்டியில் ஆத்திரேலியா 1–0 வெற்றியைப் பெற்றது. <section begin=D2 /><section end=D2 />
தூனிசியாவும் ஆத்திரேலியாவும் முன்னதாக இரண்டு தடவைகள் தமக்கிடையே விளையாடியுள்ளன. கடைசியாக 2005 பிபா கூட்டமைப்புக்களின் கோப்பைப் போட்டியில் தூனிசியா 2–0 என வெற்றி பெற்றது. <section begin=D3 /><section end=D3 />
பிரான்சும் தென்மார்க்கும் முன்னதாக மூன்று தடவைகள் குழுநிலைப் போட்டிகளில் தமக்கிடையே மோதிக் கொண்டன. 1998 போட்டியில் பிரான்சு 2–1 ஆக வெற்றி பெற்றது. 2002 போட்டியில் தென்மார்க்கு 2–0 ஆக வெற்றி பெற்றது. 2018 போட்டி 0–0 ஆக சமநிலையில் முடிந்தது. <section begin=D4 /><section end=D4 />
ஆத்திரேலியாவும் தென்மார்க்கும் கடைசியாக 2018 உலகக்கோப்பை குழுநிலைப் போட்டியில் விளையாடி 1–1 ஆக சமநிலையில் முடித்தன.
ஆத்திரேலியா 2006 இற்குப் பின்னர் முதல் தடவையாக வெளியேற்ற நிலைக்கு முன்னேறியுள்ளது. அத்துடன், ஆத்திரேலியா முதல் தடவையாக உலகக்கோப்பை ஒன்றில் இரண்டு ஆட்டங்களில் வெற்றி பெற்றுள்ளது. <section begin=D5 /><section end=D5 />
பிரான்சும் தூனிசியாவும் நான்கு தடவைகள் தமக்கிடையே விளையாடியுள்ளன. கடைசியாக 200 நட்புப் போட்டியில் இரண்டும் 1–1 என சமநிலையில் முடித்துக் கொண்டன. <section begin=D6 /><section end=D6 />
குழு உ
செருமனியும் சப்பானும் முன்னதாக இரு தடவைகள் தமக்கிடையே மோதியுள்ளன. கடைசியாக 2006 நட்புப் போட்டி ஒன்றில் 2–2 என சமநிலையில் முடித்துக் கொண்டன. <section begin=E1 /><section end=E1 />
எசுப்பானியாவும் கோசுட்டா ரிக்காவும் தமக்கிடையே மூன்று தடவைகள் மோதியுள்ளன, அனைத்தும் நட்புப் போட்டிகள் ஆகும். கடைசியாக 2017 இல் எசுப்பானியா 5–0 ஆக வெற்றி பெற்றது. <section begin=E2 /><section end=E2 />
சப்பான் நான்கு நட்புப் போட்டிகளில் கோசுட்டா ரிக்காவுடன் விளையாடியுள்ளது, கடைசியாக 2018 இல் 3–0 ஆக சப்பான் வென்றது.
<section begin=E3 /><section end=E3 />
எசுப்பானியா முன்னைய உலகக்கோப்பைப் போட்டிகளில் நான்கு தடவைகள் செருமனியுடன் விளையாடியுள்ளது. 1966 உலகக்கோப்பையில் 2–1 என்ற செருமனியின் குழுநிலை வெற்றியிலும், 1982 இல் 2–1 என்ற செருமனியின் குழுநிலை வெற்றியிலும், 1994 இல் 1–1 என்ற சமனாகவும், 2010 அரையிறுதியில் எசுப்பானியாவின் 1–0 வெற்றியிலும் முடிந்தன. <section begin=E4 /><section end=E4 />
சப்பான், எசுப்பானியா அணிகள் முன்னதாக ஒரேயொரு தடவை தமக்கிடையே விளையாடியுள்ளன. 2001 நட்புப் போட்டியில் 1–0 ஆக வென்றது.
2022 போட்டியில், ஜப்பான் நடுகள வீரர் ஆவோ தனக்கா, பந்து ஆட்டமிழந்ததாகத் தோன்றிய பின்னர் சர்ச்சைக்குரிய இரண்டாவது கோலை அடித்தார். காணொளி நடுவர் பந்தின் ஒரு சிறு பகுதி உள்ளே இருந்ததை உறுதிப்படுத்தி, அந்த கோலை உறுதிப்படுத்தினார். இந்தக்குழுவில் சப்பானின் ஆச்சரியமான முதலிடம், மற்றும் செருமனியைப் போட்டியில் இருந்து வெளியேற்றுவதில் இந்த முடிவு முக்கியமானதாக இருந்தது. குழுவின் மற்ற ஆட்டத்தில் கோஸ்டா ரிக்காவிற்கு எதிராக செருமனி இரண்டு கோல் வெற்றியைப் பெற்ற போதிலும், செருமனி மூன்றாவது இடத்தையே பிடித்தது.
<section begin=E5 /><section end=E5 />
செருமனியும் கோஸ்ட்டா ரிக்காவும் தமக்கிடையே ஒரேயொரு விளையாடியுள்ளன, 2006 உலகக்கோப்பை குழுநிலைப் போட்டியில், செருமனி 4–2 ஆக வென்றது.
இம்முறையும் அதே கோல் கணக்கில் 4–2 ஆக செருமனி வென்றது, ஆனாலும் செருமனி அடுத்த சுற்றுக்குத் தகுதி பெற முடியவில்லை. 2018 உலகக்கோப்பையிலும் செருமனி இரண்டாவது சுற்றுக்குத் தகுதி பெறவில்லை. இப்போட்டியில் பிரான்சைச் சேர்ந்த இசுட்டெஃபனி பிரப்பார் ஆண்களுக்கான உலகக்கோப்பைப் போட்டியில் நடுவராகப் பொறுப்பேற்ற முதல் பெண் என்ற பெருமையைப் பெற்றார். இவருக்கு உதவியாகச் செயற்பட்ட இரு உதவி நடுவர்களும் பெண்களே. <section begin=E6 /><section end=E6 />
குழு ஊ
மொரோக்கோ, குரோவாசிய அணிகள் தமக்கிடையே ஒரேயொரு போட்டியில் மோதின. 1996 நட்புப் போட்டியை 2–2 என்று சமநிலையில் முடித்துக் கொண்டன. <section begin=F1 /><section end=F1 />
கனடா, பெல்சியம் அணிகள் ஒரேயொரு தடவை தமக்கிடையே மோதின. 1989 நட்புப் போட்டியில் பெல்சியம் 2–0 என வெற்றி பெற்றது. <section begin=F2 /><section end=F2 />
பெல்சியமும் மொரோக்கோவும் முன்னதாக மூன்று தடவைகள் தமக்கிடையே விளையாடியுள்ளன. 1994 உலகப்போட்டி குழுநிலையில் பெல்சியம் 1–0 ஆக வென்றது. <section begin=F3 /><section end=F3 />
குரோவாசியாவும் கனடாவும் தமக்கிடையே போட்டியிடுவது இதுவே முதல் முறையாகும். <section begin=F4 /><section end=F4 />
குரோவாசியாவும் பெல்சியமும் முன்னதாகத் தமக்கிடையே எட்டு போட்டிகளில் விளையாடியுள்ளன. கடைசியாக 2021 நட்புப் போட்டியில் பெல்சியம் 1–0 ஆக வென்றது.
இந்தப் போட்டி 0–0 ஆக சமநிலையில் முடிந்தாலும், பெல்சியம் அடுத்த கட்டத்திற்கு முன்னேறத் தவறியது. <section begin=F5 /><section end=F5 />
கனடாவும் மொரோக்கோவும் தமக்கிடையே மூன்று தடவைகள் விளையாடியுள்ளன, கடைசியாக 2016 நட்புப் போட்டியில் மொரோக்கோ 4–0 ஆக வென்றது.
கனடாவும் புரவல நாடான கத்தாரும் இந்த உலகக்கோப்பைப் போட்டிகளில் எந்த ஒரு புள்ளியையும் பெறாமல் குழுநிலையில் இருந்து வெளியேறின. கனடா ஆறு தடவைகள் உலகக்கோப்பைப் போட்டிகளில் விளையாடி அனைத்திலும் தோல்வி கண்டது. மொரோக்கோ 1986 இற்குப் பின்னர் முதல் தடவையாக இரண்டாவது சுற்றிற்குத் தகுதி பெற்றது. <section begin=F6 /><section end=F6 />
குழு எ
சுவிட்சர்லாந்தும் கமரூனும் தமக்கிடையே முதல் தடவையாக விளையாடுகின்றன.
பிரேசிலும் செர்பியாவும் 2018 உலகக்கோப்பையில் குழுநிலையில் விளையாடி பிரேசில் 2–0 ஆக வென்றது. செர்பியா யூகோசுலாவிய அணியாக பிரேசிலுடன் 18 தடவைகள் விளையாடியுள்ளது. <section begin=G2 /><section end=G2 />
கமரூன், செர்பியா இரண்டும் முன்னதாக ஒரேயொரு தடவை நட்புப் போட்டியில் விளையாடின, செர்பியா 4–3 ஆக வென்றது. <section begin=G3 /><section end=G3 />
பிரேசில், சுவிட்சர்லாந்து ஆகிய அணிகள் இரண்டு குழுநிலை உலகக்கோப்பைப் போட்டிகள் உட்பட ஒன்பது தடவைகள் தமக்கிடையே விளையாடியுள்ளன. 1950 உலகக்கோப்பைப் போட்டி 2–2 எனவும், 2018 போட்டி 1–1 எனவும் சமநிலையில் முடிந்தன. <section begin=G4 /><section end=G4 />
செர்பியாவும் சுவிட்சர்லாந்தும் ஒரேயொரு தடவை தமக்கிடையே மோதியுள்ளன, 2018 உலகக்கோப்பை குழு நிலையில் சுவிட்சர்லாந்து 2–1 ஆக வென்றது. செர்பியா யுகோசுலாவிய அணியில் விளையாடிய போது, இரண்டும் 13 தடவைகள் சந்தித்துள்ளன, 1950 உலகக்கோப்பை காற்பந்து குழு நிலையில் 3–0 ஆக யுகோசுலாவியா வென்றது.
செர்பியா எந்த வெற்றியையும் பெறாமல் குழுநிலைப் போட்டிகளில் இருந்து தொடர்ந்து மூன்றாவது தடவையாக வெளியேறியது. <section begin=G5 /><section end=G5 />
கமரூன், பிரேசில் அணிகள் தமக்கிடையே இரண்டு உலகக்கோப்பைப் போட்டிகள் உட்பட ஆறு தடவைகள் விளையாடியுள்ளன. உலகக்கோப்பை குழுநிலைப் போட்டிகளில் 1994 இல் 3–0 ஆகவும், 2014 போட்டியில் 4–1 ஆகவும் பிரேசில் வெற்றி பெற்றது:
<section begin=G6 /><section end=G6 />
குழு ஏ
உருகுவேயும் தென் கொரியாவும் எட்டு தடவைகள் தமக்கிடையே விளையாடியுள்ளன, இவற்றில் இரண்டு உலகக்கோப்பைப் போட்டிகள் ஆகும். 1990 உலகக்கோப்பை குழுநிலைப் போட்டியில் உருகுவே 1–0 ஆகவும், 2010 வெளியேறுநிலைப் போட்டியில் உருகுவே 2–1 ஆகவும் வென்றது. <section begin=H1 /><section end=H1 />
போர்த்துகலும் கானாவும் ஒரேயொரு தடவை 2014 உலகக்கோப்பை காற்பந்து குழுநிலைப் போட்டியில் விளையாடி போர்த்துகல் 2–1 ஆக வென்றது. <section begin=H2 /><section end=H2 />
தென் கொரியாவும் கானாவும் முன்னதாக எட்டு தடவைகள் தமக்கிடையே விளையாடியுள்ளன, கடைசியாக 2014 இல் நட்புப் போட்டியில் 4–0 என கானா வென்றது.
உலகக்கோப்பைப் போட்டி வரலாற்றில் முதல் தடவையாக பயிற்சியாளர் ஒருவர் தண்டனை அட்டை பெற்று வெளியேற்றப்பட்டார். தென்கொரிய வீரர் முனை உதை அடிப்பதை அனுமதிக்காமல் நடுவர் அந்தோனி டெய்லர் ஆட்டத்தை முடிவுக்குக் கொண்டு வந்தபோது தென்கொரியப் பயிற்சியாளர் பவுலோ பென்டோ அரங்கினுள் ஓடிவந்து நடுவரை நோக்கிக் கத்தினார். உலகக்கோப்பைப் போட்டிகளில் ஆட்டம் முடிவடைந்த பிறகு தண்டனை அட்டை பெற்று வெளியேற்றப்பட்ட மூன்றாவது நபர் இவர் ஆவார். <section begin=H3 /><section end=H3 />
தென் கொரியாவும் போர்த்துகலும் ஒரேயொரு தடவை தமக்கிடையே விளையாடியுள்ளன, 2002 உலகக்கோப்பை காற்பந்து குழு நிலைப் போட்டியில் தென் கொரியா 1–0 ஆக வென்றது.
2010 போட்டிகளுக்குப் பின்னர் முதல் தடவையாக தென் கொரியா இரண்டாம் கட்டத்திற்கு விளையாடத் தகுதி பெற்றது. <section begin=H6 /><section end=H6 />
வெளியேற்ற நிலை
வெளியேற்ற நிலையில் (knockout stage), ஆட்ட நேர முடிவில் ஒரு போட்டி சமநிலையில் இருந்தால், கூடுதல் நேரம் (ஒவ்வொன்றும் 15 நிமிடங்கள் வீதம்) விளையாடப்பட்டு, தேவைப்பட்டால், சமன்நீக்கி மோதல் மூலம் வெற்றியாளர் தீர்மானிக்கப்படுவார்.
கட்டம்
<section begin=Bracket /><section end=Bracket />
சுற்று 16
நெதர்லாந்தும் ஐக்கிய அமெரிக்காவும் ஐந்து தடவைகள் தமக்கிடையே விளையாடியுள்ளன, முதல் நான்கிலும் நெதர்லாந்து வென்றது. கடைசியாக 2015 இல் நடந்த போட்டியில் அமெரிக்கா 4–3 ஆக வென்றது.
<section begin=R16-1 /><section end=R16-1 />
அர்கெந்தீனா ஆத்திரேலியாவுடன் ஏழு தடவைகள் விளையாடி, ஐந்தில் வென்று, ஒன்றை சமனாக்கி, ஒன்றில் தோல்வி கண்டது. கடைசியாக 2007 செப்டம்பரில் அர்கெந்தீனா 1–0 ஆக வென்றது.
<section begin=R16-2 /><section end=R16-2 />
<section begin=R16-3 /><section end=R16-3 />
முதல் தடவையாக இங்கிலாந்தும் செனிகலும் தமக்கிடையே விளையாடின.
<section begin=R16-4 /><section end=R16-4 />
சப்பான் குரோவாசியாவுடன் மூன்று தடவைகள் விளையாடியிருந்தது. ஒன்றில் மட்டும் வென்று, ஒன்றில் தோற்றிருந்தது. 1998 உலகக்கோப்பை போட்டியில் குரோவாசியா 1–0 ஆக வென்றது. 2006 உலகக்கோப்பையில் 0–0 ஆக சமனாக முடிந்தது.
<section begin=R16-5 /><section end=R16-5 />
பிரேசில், தென் கொரியா அணிகள் ஏழு தடவைகள் தமக்கிடையே விளையாடியுள்ளன, இவற்றில் ஆறில் பிரேசில் வென்றது, ஒன்றில் தென் கொரியா வென்றது. கடைசியாக 2022 இல், பிரேசில் 5–1 ஆக வென்றது.
<section begin=R16-6 /><section end=R16-6 />
மொரோக்கோவும் எசுப்பானியாவும் மூன்று முறை தமக்கிடையே விளையாடியுள்ளன. கடைசியாக 2018 உலகக்கோப்பை குழுப் போட்டியில் 2–2 ஆக சமநிலையில் முடிந்தது.
முதல் 120 நிமிடங்கள் எவரும் கோல் அடிக்காததால், தண்ட உதையில் மொரோக்கோ எசுப்ப்பானியாவை 3-0 என்ற கணக்கில் வென்று முதல் தடவையாக காலிறுதிக்குள் நுழைந்தது.
<section begin=R16-7 /><section end=R16-7 />
போர்த்துகல், சுவிட்சர்லாந்துடன் 25 தடவைகள் விளையாடி, 9 இல் வென்றது, 11 இல் தோல்வியடைந்தது. கடைசியாக சூன் 2022 இல் சுவிட்சர்லாந்து 1–0 ஆக வென்றது.
கொன்சாலோ ரமோசு தனது முதலாவது பன்னாட்டுப் போட்டியில் போர்த்துகல் அணியில் விளையாடி தனது முதலாவது 3-கோல்களை எடுத்தார். போர்த்துகல் 6–1 ஆக சுவிட்சர்லாந்தை வென்று 2006 இற்குப் பின்னர் முதல் தடவையாகக் காலிறுதிக்குள் நுழைந்தது.
காலிறுதிப் போட்டிகள்
<section begin=QF1 /><section end=QF1 />
நெதர்லாந்து அர்கெந்தீனாவுடன் ஒன்பது தடவைகள் விளையாடி, நான்கில் வெற்றி பெற்றது, ஒன்றில் தோல்வியடைந்தது. மூன்று சமநிலையில் முடிந்தன. இவற்றில் ஐந்து ஆட்டங்கள் உலகக்கோப்பையில் விளையாடப்பட்டன.
இவ்வாட்டத்தில் மொத்தம் 18 மஞ்சள் தண்ட அட்டைகள் வழங்கப்பட்டன, 2006 போர்த்துகலுக்கு எதிரான 16-ஆவது சுற்றில் மற்றொரு இடச்சு வெளியேற்ற நிலைத் தோல்வியின் போது அமைக்கப்பட்ட 16 என்ற சாதனையை இது முறியடித்தது. நடுவர் அன்ந்தோனியோ மெத்தியூ லாகோசின் முடிவுகள் பெருமளவு விமர்சனத்தைப் பெற்றன, ரசிகர்கள் மற்றும் ஊடகங்கள் மஞ்சள் அட்டையை சில நிகழ்வுகளுக்கு மிகவும் மென்மையாகக் கருதின, அதே வேளை மெசியின் சாத்தியமான கைப்பந்து கவனிக்கப்படவில்லை. மத்தியூ லாகோசு வழங்கிய மஞ்சள் அட்டைகளின் எண்ணிக்கையும் விமர்சிக்கப்பட்டது.
மொரோக்கோ முன்னதாக போர்த்துகலுடன் இரண்டு தடவைகள் விளையாடி, ஒன்றில் வென்று, மற்றையதில் தோற்றது. 1986 உலகக்கோப்பை குழுநிலைப் போட்டியில் மொரோக்கோ 3–1 ஆக வென்றது. 2018 குழுநிலைப் போட்டியில் போர்த்துகல் 1–0 ஆக வென்றது.
மொரோக்கோ முதலாவது ஆப்பிரிக்க, மற்றும் அரபு நாடாக உலகக்கோப்பை அரையிறுதிக்குத் தகுதி பெற்றது.
<section begin=QF3 /><section end=QF3 />
இங்கிலாந்து பிரான்சுடன் முன்னதாக 31 தடவைகள் விளையாடியுள்ளது. இவற்றில் 17 ஐ வென்று 9 இல் தோற்றது. இங்கிலாந்து 1966 குழுநிலைப் போட்டியில் இங்கிலாந்து 2–0 ஆகவும், 1982 குழுநிலைப் போட்டியில் 3–1 ஆகவும் வென்றது. கடைசியாக 2017 நட்புப் போட்டியில், பிரான்சு 3–2 ஆக வென்றது.
<section begin=QF4 /><section end=QF4 />
அரையிறுதிப் போட்டிகள்
அர்கெந்தீனா குரோவாசியாவுடன் ஐந்து தடவைகள் விளையாடியுள்ளன, இரண்டில் வென்று, இரண்டில் தோற்று, ஒன்றை சமப்படுத்தியது. 1998 குழுநிலைப் போட்டியில் அர்கெந்தீனா 1–0 ஆகவும், 2018 குழுநிலைப் போட்டியில் குரோவாசியா 3–0 ஆக வென்றது.
பிரான்சு மொரோக்கோவுடன் இதற்கு முன்னதாக ஏழு தடவைகள் விளையாடி, அவற்றில் ஐந்தை வென்று, இரண்டை சமப்படுத்தியது. இது இவர்கள் சந்திக்கும் முதலாவது உலகக்கோப்பைப் போட்டி ஆகும். ஆப்பிரிக்க அணி ஒன்று விளையாடும் முதலாவது அரையிறுதிப் போட்டி இதுவாகும். அத்துடன் அரபு அணியொன்றின் முதலாவது அரையிறுதியும் இதுவாகும்.
<section begin=SF2 /><section end=SF2 />
மூன்றாமிடப் போட்டி
குரோவாசியாவும் மொரோக்கோவும் தமக்கிடையே இரண்டு தடவைகள் விளையாடியுள்ளன. கடைசியாக 2022 குழுநிலைப் போட்டியில் 0–0 ஆக சமநிலையில் முடித்துக் கொண்டன.
இவ்வெற்றியின் மூலம் குரோவாசியா இரண்டாவது தடவையாக மூன்றாம் இடத்தைப் பெற்றது. 1982 முதல் அடுத்தடுத்த 11 தடவைகள் மூன்றாம் இடத்தை ஐரோப்பிய அணி ஒன்று மூன்றாம் இடத்தைத் தக்கவைத்துக் கொண்டது. <section begin=TPP /><section end=TPP />
இறுதிப் போட்டி
இறுதிப் போட்டியில் அர்கெந்தீனாவும் பிரான்சும் சந்தித்தன, இரண்டும் முன்னதாக 13 தடவைகள் தமக்கிடையே விளையாடியுள்ளன, இவற்றில் அர்கெந்தீனா 6 தடவைகளும், பிரான்சு 3 தடவைகளும் வென்றுள்ளன. மூன்று போட்டிகள் சமநிலையில் முடிவடைந்தன. உலகக்கோப்பையில் மூன்று தடவைகள் சந்தித்துள்ளன. அர்கெந்தீனா 1930 குழுநிலைப் போட்டியில் 1–0 ஆகவும், 1978 குழுநிலைப் போட்டியில் 2–1 ஆகவும் வென்றது. 2018 சுற்று-16 இல் பிரான்சு 4–3 ஆக வென்றது.
இரண்டு அணிகளும் இரண்டு முறை உலகக் கோப்பைகளை வென்றுள்ளன. போட்டியின் ஆரம்பத்திலேயே லியோனல் மெசியும் ஆங்கல் டி மரீயாவும் கோல்கள் போட்டு அர்கெந்தீனா 2–0 என முன்னணியில் இருந்தது. போட்டியின் 80-ஆவது நிமிடத்தில் கிலியான் எம்பாப்பே தண்ட உதை மூலம் பிரான்சுக்காக ஒரு கோலைப் போட்டார். இரண்டு நிமிடங்களின் பின்னர் அவரே மீண்டும் ஒரு கோலைப் போட்டு, சமப்படுத்தினார். மேலதிக நேரத்தில் 108-ஆவது நிமிடத்தில் மெசியின் கோல் மூலம் அர்கெந்தீனா மீண்டும் முன்னிலைக்கு வந்தது, ஆனாலும், எம்பாப்பே 115-ஆவது நிமிடத்தில் தண்ட உதை மூலம் கோல்களை சமப்படுத்தினார். இதன் மூலம் இறுதிப் போட்டி ஒன்றில் மூன்று கோல்களை அடித்த இரண்டாவது வீரர் என்ற சாதனையை எம்பாப்பே நிலைநாட்டினார். 3–3 என இறுக்கமாக முடிந்த ஆட்டத்தின் வெற்றியாளர் தண்டவுதைகள் மூலம் தீர்மானிக்கப்பட்டது. அர்கெந்தீனா 4–2 என வென்று உலகக்கோப்பையை மூன்றாவது தடவையாகக் கைப்பற்றியது. 20 ஆண்டுகளுக்குப் பின்னர் முதல் தடவையாக தென்னமெரிக்க அணி ஒன்று உலகக்கோப்பையைக் கைப்பற்றியது.
<section begin=Final /><section end=Final />
இலக்கு அடித்தவர்கள்
64 ஆட்டங்களில் 172 கோல்கள் எடுக்கப்பட்டன, சராசரியாக ஓர் ஆட்டத்திற்கு கோல்கள்.
மூலம்: பீஃபா
பாதுகாப்பு
போலந்து, செருமனி, பிரான்சு, குவைத், யோர்தான், இத்தாலி, பாலத்தீனம், எசுப்பானியா, பாக்கித்தான், துருக்கி, ஐக்கிய அமெரிக்கா, சவூதி அரேபியா, ஐக்கிய இராச்சியம் உட்படக் குறைந்தது 13 நாடுகளைச் சேர்ந்த காவல் துறை, இராணுவப் படைகள் உட்பட கிட்டத்தட்ட 50,000 பாதுகாப்புப் பணியாளர்களை கத்தார் அரசாங்கம் பணியில் அமர்த்தியிருந்தது. துருக்கி கிட்டத்தட்ட 3000 கலகப் பிரிவு காவலர்களை வழங்கியது. பாக்கித்தான் கிட்டத்தட்ட 4,500 இராணுவத்தினரை பாதுகாப்புப் பணியில் கத்தாரில் ஈடுபடுத்தியது.
வெளி இணைப்புகள்
பகுப்பு:உலகக்கோப்பை காற்பந்து பகுப்பு:2022 இல் விளையாட்டுகள் பகுப்பு:கத்தாரில் விளையாட்டு
வி. ஜி. செல்லப்பா
'''வி. ஜி. செல்லப்பா' (V. G. Chellappa'') என்பவர் இந்திய அரசியல்வாதியும், முன்னாள் தமிழகச் சட்டமன்ற உறுப்பினரும் ஆவார். இந்திய தேசிய காங்கிரசு கட்சியை சார்ந்த இவர், 1984ஆம் ஆண்டு தமிழக சட்டசபைக்கான தேர்தலில் கடலூர் சட்டமன்றத் தொகுதியிலிருந்து தமிழகச் சட்டப் பேரவைக்குத் தேர்ந்தெடுக்கப்பட்டார்.
மேற்கோள்கள்
பகுப்பு:21-ஆம் நூற்றாண்டு இந்திய அரசியல்வாதிகள் பகுப்பு:தமிழ்நாடு சட்டமன்ற உறுப்பினர்கள் பகுப்பு:தமிழக அரசியல்வாதிகள் பகுப்பு:4 ஆவது தமிழ்நாடு சட்டமன்ற உறுப்பினர்கள்‎ பகுப்பு:இந்திய தேசிய காங்கிரஸ் அரசியல்வாதிகள் பகுப்பு:கடலூர் மாவட்ட நபர்கள்
பொதுக் கல்லீரற் கான்
பொதுக் கல்லீரற் கான் (common hepatic duct) என்பது கல்லீரலில் இருந்து பித்தநீரை எடுத்துச்செல்லும் இடது கல்லீரற் கான் மற்றும் வலது கல்லீரற் கான் ஆகியன இணைந்து உருவாகும் உடற்கூற்றியல் அமைப்பாகும். பொதுக் கல்லீரற் கான் பித்தப்பையில் இருந்து வெளிச்செல்லும் பித்தப்பைக்கானுடன் சேர்ந்து பொதுப் பித்தக்கான் எனும் நாளக்கான் அமைப்பை உருவாக்குகிறது. வயது வந்தவர்களில் பொதுவாக இந்தக் கானின் நீளம் 6–8 செ.மீ, விட்டம் 6 மி.மீ.
மருத்துவ முக்கியத்துவம்
அறுவைச்சிகிச்சையின் போது இது ஒரு முக்கிய அடையாளக்குறியாக விளங்குகின்றது. இது பித்தப்பையீரல் முக்கோண வெளியை பித்தப்பைக் கான், பித்தப்பை நாடி (அல்லது கல்லீரலின் கீழ் விளிம்புப் பகுதி) ஆகியனவற்றுடன் சேர்ந்து உருவாக்குகின்றது. அறுவைச்சிகிச்சையில் தவறுதலாக அங்கிருக்கும் அமைப்புகள் வெட்டப்படுதலைத் தடுக்க இந்த முக்கோணம் பற்றிய அறிவு உதவுகின்றது.
புரிந்துணர்வு ஒப்பந்தம்
புரிந்துணர்வு ஒப்பந்தமானது (MOU) இரண்டு சாரரிற்கிடையிலான ஓர் சட்டபூர்வமான ஆவணமாகும். இது ஓர் பொதுவான கொள்கைகளை முன்னெடுப்பதற்கு உதவுகின்றது.
எடுத்துக்காட்டுகள்
இலங்கையில் புரிந்துணர்வு ஒப்பந்தமானது இலங்கை அரசாங்கத்திற்கும் தமிழீழ விடுதலைப் புலிகளுக்கும் இடையில் 22 பெப்ரவரி 2002ஆம் ஆண்டு வவுனியா அன்றை அரச அதிபர் (இன்றை யாழ்ப்பாண அரச அதிபர்) கணேஷ் முன்னிலையில் வவுனியா கச்சேரியில் (மாவட்டச் செயலகத்தில்) கைச்சாத்திடப்பட்டது. பின்னர் 15 ஜனவரி 2008 முதல் இவ்வொப்பந்தமானது கைவிடப்பட்டது.
பகுப்பு:சட்டம்
தடுக்கப்பட்ட நகர்
தடுக்கப்பட்ட நகர் (ஆங்கிலம்: Forbidden City; சீனம்: 紫禁城; பின்யின்: Zǐjinchéng) அல்லது பெய்சிங் அரச அரண்மனை (Beijing's Imperial Palace) அல்லது அரண்மனை அருங்காட்சியகம் எனப்படுவது சீன தலைநகர் பெய்சிங்கின் நடுவில் அமைந்துள்ள, பழம்பெருமை வாய்ந்த அரண்மனை வளாகமும் சீனாவின் அரசு மாளிகை கட்டிடங்களில் ஒன்றுமாகும். சீன மாண்டரின் மொழியில் கு-காங்க் என அழைக்கப்படும் இது மிங் மற்றும் கிங் பேரரசுகளின் அதிகார மையமாக கிட்டத்தட்ட ஐந்து நூற்றாண்டுகள் வரை செயல்பட்டது. ஆட்சி மாற்றம், போர் ஆகியவற்றின் காரணமாக, சீனாவில் சிதையாமல் பாதுகாக்கப்பட்ட பண்டைக்கால அரண்மனைகளுள் பெய்சிங் அரண்மனையும் ஒன்றாகும். பெய்ஜிங் நகரின் நடுநாயகாமாக விளங்கும் இவ்வரண்மனை சீனாவின் பண்பாட்டை விளக்கும் மரபுச் சின்னமாகும். கி.பி. 1925 முதல் சீன அரண்மனை அருங்காட்சியகமாக விளங்கும் பெய்ஜிங் அரண்மனையின் கட்டிடப்பாணி கிழக்கு ஆசியா மற்றும் பிற கட்டடக்கலைப் பண்பாட்டு வளர்ச்சியில் பாதிப்பை ஏற்படுத்தியுள்ளது. 1987 இல் ஒரு உலக பாரம்பரியக் களமாக அறிவிக்கப்பட்டது, 74 எக்டேர் பரப்பளவில் பரந்து விரிந்திருக்கும் இதுவே உலகின் மிகப்பெரிய அரண்மனை வளாகம் ஆகும்.
மிங் வம்ச மற்றும் சிங் வம்ச பேரரசர்களின் அரசு மாளிகையாக இருந்த பெய்சிங் அரண்மனை உலகின் பாதுகாக்கப்பட்ட பண்டைய மர கட்டமைப்புகளின் மிகப் பெரிய தொகுப்பாக யுனெஸ்கோ மூலம் பட்டியலிடப்பட்டுள்ளது.
பெயர்
பேரரசரின் அனுமதியின்றி யாரும் உள்ளே நுழையவோ வெளியே செல்லவோ அனுமதியில்லை என்பதால் இப்பெயர்பெற்றது. சீனத்தில் ஜிங் (தடுக்கப்பட்ட) செங் (நகர்).
வரலாறு
மங்கோலிய யுவான் வம்சத்தின் ஆட்சியின் போது இம்பீரியல் நகரத்தில் இந்த அரண்மனை அமைக்கப்பட்டது. பின்பு மிங் வம்சம் ஆட்சிக்கு வந்தபோது பேரரசர் ஹோங்வு பெய்ஜிங்கில் இருந்து தலைநகரை நான்ஜிங்கிற்கு மாற்றினார். இவருக்குப் பின் இவரது மகன் ச்சூ டி பேரரசரான பிறகு மீண்டும் பெய்ஜிங்கைத் தலைநகரமாகக் கொண்டார். தடை செய்யப்பட்ட இதன் கட்டுமானப்பணி 1406-ல் மீண்டும் யாங் லீ என்ற மிங் பேரரசினால் தொடங்கப்பட்ட இதன் கட்டுமானப்பணி 1420ம் ஆண்டில் ஆண்டில் முடிவுற்றது. 15 ஆண்டுகள் நீடித்த இதன் கட்டுமானப்பணியில், ஒரு மில்லியன் தொழிலாளர்கள் ஈடுபடுத்தப்பட்டனர். தென்மேற்குச் சீனாவின் காடுகளில் காணப்படும் பின்யின் (சீன: 楠木; பின்யின்: nánmù)எனப்படும் விலைமதிப்பற்ற மரங்கள் பயன்படுத்தப்படது. பெய்ஜிங் அருகில் உள்ள கற்சுரங்கங்களில் இருந்து பளிங்கு கற்கள் கொண்டு வரப்பட்டன. முக்கிய அறைகளின் தரைதளங்கள் "தங்க செங்கற்கள்" ("golden bricks":Chinese: 金砖; pinyin: jīnzhuān)கொண்டு அமைக்கப்பட்டன. சிறப்பாக சுசுஹோ பகுதியில் இருந்து செங்கற்கள் வரவழைக்கப்பட்டுப் பயன்படுத்தப்பட்டன.
1420 இலிருந்து 1644 வரை மிங் வம்சத்தின் ஆசனமாக இருந்தது. 1644 ஏப்ரலில் லீ சிசேங் என்பவரின் தலைமையிலான கலகப்படை இதனை கைப்பற்றியது. அவர் தன்னை சுன் வம்ச பேரரசராக அறிவித்துக்கொண்டார். இந்நிகழ்வில் தடுக்கப்பட்ட நகரின் பகுதிகள் தீக்கிரையாகின. ஆனால், மிங் வம்ச தளபதியான வூ சங்குய் அணி மற்றும் மான்சு பகுதி அணியின் கூட்டுப்படைகள் அவரை தோற்கடித்ததது. பின் அரண்மனையில் சீனம், மான்சு ஆகிய இரு மொழிகளும் அறிவிப்புப் பலகைகளில் பயன்படலாயின.
மிங் வம்சத்தில் காலத்தில் கட்டப்பட்ட இந்த அரண்மனையானது சிங் வம்சம் இறுதி வரையில் சீன ஏகாதிபத்திய அரசின் அரண்மனையாக இருந்து வந்தது. முதலில் பேரரசரும் அரச குடும்பத்தினரும் வாழும் இடமாக இருந்தது. பின்பு சிங் வமிச காலத்தில் அரசு விவகாரஙகளைக் கவனிக்கும் அரச மாளிகையாகவும் மாறியது. கிட்டத்தட்ட 500 ஆண்டுகளக, 24 சீனப் பேரரசர்கள் மற்றும் அவர்களின் குடும்பங்கள் இங்கு அடுத்தடுத்து வாழ்ந்து வந்துள்ளனர்.
ஏராளமான புதையல்களையும், இரகசியங்களையும் தன்னகத்தே கொண்டுள்ள இந்நகரம் 1924ம் ஆண்டு வரை சீன பேரரசர்களின் கட்டுப்பாட்டிலேயே இருந்தது. சீனக் குடியரசின் கீழ் வந்தபிறகே இது மக்கள் பார்வைக்குத் திறக்கப்பட்டது. இன்று உலகின் மிக முக்கியமான சுற்றுலாத்தலமாக விளங்குகிறது. 1987ம் ஆண்டு ஐக்கிய நாடுகள் கல்வி, அறிவியல், பண்பாட்டு நிறுவனத்தால் உலக மரபுச்சின்னமாக அறிவிக்கப்பட்டது.
அமைப்பு
சீனாவின் பண்டைகால அரசு மாளிகை கட்டிடங்கள் பொதுவாக நடு கோட்டின் இரு பக்கங்களும் ஒரே மாதிரி அமைவு என்ற முறையில் கட்டப்பட்டன. நடு பகுதியிலுள்ள கட்டிடங்கள் மிக கம்பீரமானதாகவும் ஒளியமைப்புடையதாகவும் இருக்கின்றன. இரு பக்கங்களிலுள்ள கட்டிடங்கள் ஒப்பீட்டளவில் சிறிதாகவும் எளிமையாகவும் கட்டப்பட்டன. 7,20,000 ஆயிரம் சதுர மீட்டர் ((7,800,000 sq ft)பரப்பில் கட்டப்பட்டுள்ள பெய்ஜிங் அரண்மையில் 980 கட்டடங்கள், 9 ஆயிரத்துக்கும் அதிகமான அறைகள் உள்ளன. அரண்மனையைச் சுற்றிலும், பல மீட்டர் உயரமான சிவப்பு நிறச் சுவர் எழுப்பப்பட்டுள்ளது. சுவரின் நீளம் 3400 மீட்டராகும்.
மன்னர் மற்றும் அவரது குடும்பங்களுக்கான அரண்மனைகள், அரசவைகள், நிருவாக அலுவலகங்கள், நீதிமன்றங்கள்,மருத்துவமனைகள், இராணுவக் கிடங்குகள், சேமிப்பு கிடங்குகள், கருவூலம் மற்றும் வழிபாட்டு தலங்கள் ஆகிய அனைத்தையும் ஒருங்கே கொண்டு கட்டப்பட்டுள்ளது. மேலும் எதிரிகள் நுழையாதவாறு இவற்றைச் சுற்றி பத்து மீட்டர் உயரத்துக்கு மதில் சுவர்களும், ஆறு மீட்டர் ஆழமுள்ள அகழியும் கட்டப்பட்டுள்ளன.
மதில்கள் மற்றும் நுழைவுவாயில்கள்
தடுக்கப்பட்ட நகர் 7.9 மீட்டர் (26 அடி) உயர நகர மதிலும், 6 மீட்டர் (20 அடி) ஆழ 52 மீட்டர் (171 அடி) அகல அகழியும் கொண்டுள்ளது. மதிலுக்கு ஒன்றாக 4 நுழைவுவாயில்கள். தெற்கு நுழைவுவாயில் முக்கிய நுழைவுவாயில் ஆகும்.
மண்டபங்கள்
மாளிகையின் மண்டபம், பேரரசர் அரசு விவகாரங்களை கையாளும் இடமாகும். சீன அரசு மாளிகைகள் அளவில் மிக பெரியவை, உச்சிப் பகுதி முழுவதும் பொன் நிற ஓடுகளால் அலங்கரிக்கப்பட்டுள்ளன. கவனமாக தீட்டப்பட்ட பல வண்ண ஓவியங்கள், நுணுக்கமாகச் செதுக்கப்பட்ட சிற்பங்கள், வெண் பளிங்குக்கற்களால் ஆன தரை, தடுப்பு சுவர், தூண்கள், புறப்பகுதிகளிலுள்ள சிறுசிறு கட்டிடங்கள் ஆகியவை கண்ணுக்கு ஒரு விருந்தாக விளங்குகின்றன.
முன் பகுதி
அரண்மனை இரண்டு பகுதிகளாகப் பிரிக்கப்பட்டுள்ளது. முற்பகுதி, பேரரசர் ஆணைகளை பிறப்பித்தல் முதலான அரசு விவகாரங்களை கையாளும் இடமும், மாபெரும் அரசு விழா நடைபெறும் இடமும் ஆகும். இப்பகுதியில், தைஹொ மண்டபம், சுங்ஹொ மண்டபம், மற்றும் பௌஹொ மண்டபம் ஆகியன காணப்படுகின்றன. இந்த கட்டிடங்கள் அனைத்தும் வெண் பளிங்குக்கற்களால் 8 மீட்டர் உயரமுடைய அடித்தளத்தின் மேல் கட்டப்பட்டுள்ளன.
பிற்பகுதி
அரண்மனையின் பிற்பகுதியில், பேரரசர், பேரரசிகள், பேரரசரின் காமக்கிழதியர்கள் வாழும் இடங்கள் உள்ளன. இதனை அந்தப்புரம் எனலாம். இந்த பகுதியில், சியன்சிங் மாளிகை, குன்நிங் மாளிகை, யுஹுவா பூங்கா ஆகியவை இடம்பெறுகின்றன. கட்டிடங்களில், பூங்கா, நூலகம், ஓய்வகம், முதலியவையும் அடங்கும். அவை ஒவ்வொன்றுக்கும் தனித்தனியாக முற்றங்கள் உள்ளன.
சுற்றுப்புறம்
தடுக்கப்பட்ட நகர் மூன்று பக்கம் பூங்காக்களைக் கொண்டுள்ளது. வடக்கில் செயற்கை மலை கொண்ட சிங்ஸான் பூங்கா உள்ளது. வடமேற்கில் பெய்ஹை பூங்கா உள்ளது. மேற்கில் சோங்னான்ஹை பூங்கா உள்ளது. தெற்கில் அரச குடும்ப மூதாதையர் கோயில் மற்றும் அரச கோயில் உள்ளன. இதற்கடுத்து தியானன்மென் சதுக்கம் உள்ளது.
வெளி இணைப்புகள்
பகுப்பு:சீனக் கட்டிடக்கலை பகுப்பு:பெய்ஜிங் பகுப்பு:சீனாவில் உள்ள அரண்மனைகள்
வீட்டுல ராமன் வெளியில கிருஷ்ணன்
வீட்டுல ராமன் வெளியில கிருஷ்ணன் (Veetula Raman Veliyila Krishnan) என்பது 1983 ஆவது ஆண்டில் வெளியான ஒரு இந்தியத் தமிழ்த் திரைப்படமாகும். பஞ்சு அருணாசலம் தயாரித்த இத்திரைப்படத்தை மணிவண்ணன் இயக்கியிருந்தார். இப்படத்தில் சிவகுமார், ராதிகா, சுகாசினி மற்றும் எம். ஆர். கிருஷ்ண மூர்த்தி ஆகியோர் முக்கிய கதாபாத்திரங்களில் நடித்திருந்தனர். இப்படத்திற்கு இளையராஜா இசையமைத்திருந்தார்.
பாடல்கள்
இப்படத்திற்கு இசையமைத்தவர் இசைஞானி இளையராஜா ஆவார்.
வெளி இணைப்புகள்
பகுப்பு:1983 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:இளையராஜா இசையமைத்த திரைப்படங்கள் பகுப்பு:மணிவண்ணன் இயக்கிய திரைப்படங்கள் பகுப்பு:சிவகுமார் நடித்த திரைப்படங்கள் பகுப்பு:ராதிகா நடித்த திரைப்படங்கள் பகுப்பு:சுஹாசினி நடித்த திரைப்படங்கள்
பில் சீசர்
பில் சீசர் (Bill Caesar, பிறப்பு: நவம்பர் 25 1899, இறப்பு: ஏப்ரல் 5 1988), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் நான்கு முதல்தர துடுப்பாட்டப் போட்டிகளில் கலந்து கொண்டுள்ளார். 1922-1946 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
பகுப்பு:இங்கிலாந்துத் துடுப்பாட்டக்காரர்கள் பகுப்பு:1899 பிறப்புகள் பகுப்பு:1988 இறப்புகள் பகுப்பு:சாமர்செட் துடுப்பாட்டக்காரர்கள்
சண்டலால் சந்திரக்கர்
சண்டலால் சந்திரக்கர்: (1 ஜனவரி 1920 - 2 பிப்ரவரி 1995) ஒரு இந்திய அரசியல்வாதி  ஆகும். இவா் மத்திய பிரதேச மாநிலம் துர்க் மக்களவை தொகுதி யிலிருந்து  10 வது மக்களவை க்கு உறுப்பினராக தோ்ந்தெடுக்கப்பட்டாா்.
இந்திய பாராளுமன்றத்தின்  4 வது, 5 வது, 7 வது மக்களவைக்கு உறுபினராக தோ்ந்தெடுக்கப்பட்டாா்..
தமிழர் சமையல் கருவிகள்
சில பத்தாண்டுகளுக்கு முன்வரை, தமிழர்களின் மரபுவழிச் சமையல் சாதனங்களைக் கொண்டிருந்த சமையலறைகள், அறிவியல், தொழில் நுட்ப வளர்ச்சியினாலும், உலகமயமாதலின் செல்வாக்காலும் மறைந்து கொண்டு வருகின்றன. சமையலுக்கான பொருட்களைச் சேமித்து வைக்கும் கொள்கலன்கள், தானியங்களையும், பிற பொருட்களையும் சமையலுக்காகத் தயார்படுத்த உதவும் சாதனங்கள், சமைத்தலின்போது பயன்படும் சாதனங்கள், பரிமாறுவதற்கான சாதனங்கள் உட்பட ஏராளமான பொருட்கள் இன்று நகரங்களில் வாழ்பவர்களால் அறியப் படாதவையாகிவிட்டன. தமிழர்கள் மட்பாண்டங்களையும், செம்பு, பித்தளை, வெள்ளியானல் செய்யப்பெற்ற பாத்திரங்களையும் பயன்படுத்தியுள்ளனர். அத்தகைய சாதனங்களில் சில பின்வருமாறு: